open-index/open-wikipedia-markdown huggingface dataset:
சுருள்வு (கணிதம்)

கணிதத்தில் **சுருள்வு** (*involution*) என்பது தனக்குத்தானே நேர்மாறாக அமையும் ஒரு சார்பாகும். அதாவது சார்பு *f* ஆனது சுருள்வுச் சார்பு எனில், *f* இன் ஆட்களத்திலமையும் அனைத்து *x* மதிப்புகளுக்கும் கீழுள்ள முடிவை அது நிறைவு செய்யும்:

: f(f(x)) = x 

## பொதுப் பண்புகள்
* எந்தவொரு சுருள்வும் ஒரு இருவழிக் கோப்பாகும்.
* சுருள்வுக்கு ஒரு எளிய எடுத்துக்காட்டாக முற்றொருமைச் சார்பு உள்ளது.
;பிற எடுத்துக்காட்டுகள்
:எண்கணிதத்தில் &minus;1 ஆல் பெருக்கல், தலைகீழி காணல் 
:கணக் கோட்பாட்டில் நிரப்பு கணங்கள் காணல் 
:சிக்கலெண் இணையியம் காணல்;  
:வட்ட நேர்மாற்றம்
:அரைத்திருப்பச் சுழற்சி

* *n* = 0, 1, 2, … உறுப்புகள் கொண்ட ஒரு கணத்தின் மீதான சுருள்வுகளின் எண்ணிக்கையைக் கீழுள்ள மீள்வரு தொடர்பால் காணலாம். இந்த மீளுறவு, கெயின்ரிச் ஆகஸ்ட் ரோத் (Heinrich August Rothe) என்ற ஜெர்மானிய கணிதவியலாளரால் 1800 இல் கண்டறியப்பட்டது:

:*a*0 = *a*1 = 1;
:*a**n* = *a**n* &minus; 1 + (*n* &minus; 1)*a**n* &minus; 2, for *n* > 1.

இந்தத் தொடர்முறையின் சில தொடக்க உறுப்புகள் 1, 1, 2, 4, 10, 26, 76, 232 ; இந்த எண்கள் தொலைபேசி எண்கள் என அழைக்கப்படுகின்றன.

**f* ,  *g* என்ற இரு சார்புகளுக்கு g \circ f=f \circ g என்பது உண்மையாக ’இருந்தால், இருந்தால் மட்டுமே’, அவற்றின் தொகுப்பு g \circ f ஒரு சுருள்வாகும்.
*ஒற்றையெண்ணிக்கையிலான உறுப்புகளின் மீது நடைவெறும் சுருள்வு ஒவ்வொன்றுக்கும், குறைந்தபட்சம் ஒரு நிலைத்த புள்ளியாவது இருக்கும். பொதுவாக, ஒரு சுருள்வு செயற்படுத்தப்படும் உறுப்புகளின் எண்ணிக்கை, அச்சுருள்வின் நிலைத்த புள்ளிகளின் எண்ணிக்கை இரண்டும் ஒன்றுபோல ஒற்றையெண்களாக இருக்கும் அல்லது இரட்டை எண்களாக இருக்கும்.

## கணிதக் களங்களில் சுருள்வு
### முன் வகைநுண்கணிதம்
சுருள்வின் அடிப்படை எடுத்துக்காட்டுகளாக சார்புகள் உள்ளன.

சுருள்வுகளாக அமையும் சார்புகள்:
: f(x) = -x   
: f(x) = \frac {1}{x}  
: f(x) = \frac {-1}{x}  (மேலுள்ள இரு சார்புகளின் தொகுப்புச் சார்பு) 
: f(x) = \ln\left(\frac {e^x+1}{e^x-1}\right) : x > 0  ( R^+  இல் வரையறுக்கப்பட்டது)

### யூக்ளிடிய வடிவவியல்

முப்பரிமாண யூக்ளிடிய வெளியில், ஒரு தளத்தில் நடைபெறும் எதிரொளிப்பு ஒரு சுருள்வாகும். ஒரு புள்ளியை தொடர்ந்து இருமுறை எதிரொளிக்கும்போது இறுதியில் கிடைக்கும் எதிருரு எடுத்துக்கொண்ட புள்ளியாகவே இருப்பதைக் காணலாம்.

புள்ளி எதிரொளிப்பும் ஒரு சுருள்வாகும். (புள்ளி எதிரொளிப்பு சுருள்வு மட்டுமே, அது ஒரு எதிரொளிப்பு இல்லை)

இந்த உருமாற்றங்கள் இரண்டும் கேண்மை சுருள்வுகளுக்கு (affine involution) எடுத்துக்காட்டுகளாகும்.

### குலக் கோட்பாடு
ஒரு குலத்தில் ஒரு உறுப்பின் வரிசை 2 ஆக இருந்தால் அந்த உறுப்பு சுருள்வாகும்.

குலத்தின் ஒரு உறுப்பு *a* பின்வருமாறு இருந்தால் அது ஒரு சுருள்வு :

:a \not = e , a^2 = e , (*e* முற்றொருமை உறுப்பு)

## மேற்கோள்கள்

* 

## மேலும் வாசிக்க
* 

பகுப்பு:சார்புகளும் கோப்புகளும்
பகுப்பு:நுண்புல இயற்கணிதம்
சுவாமி சகஜானந்தா

thumb
**சுவாமி சகஜானந்தா** (*Swami Sahajananda*) (பி  ஜனவரி 27 1890 _ இ மே 1 1959) இவர் ஓரு ஆன்மிகவாதியும் சமூக சேவகரும் தமிழக அரசியல்வாதியும் ஆவார் .
1926-32, 1936_47 ஆண்டுகளில் சென்னை மாகாண சட்டமேலவை  நியமன உறுப்பினராகவும்,  1947, 1952, 1957 சிதம்பரம் சட்டமன்ற தொகுதி உறுப்பினராகவும் இருந்தவர்.  1890 ஜனவரி 27ஆம் தேதி ராணிப்பேட்டை மாவட்டம், கலவை தாலுக்காவில் உள்ள மேல்புதுப்பாக்கம் எனும் ஊரில் ஏழ்மையான குடும்பத்தில் பிறந்தவர். திருநாளைப்போவார் (எ ) நந்தனார் பெயரில் மடமும் மற்றும் கல்விசாலையும் ஏற்படுத்தி பெரும் கல்விப்புரட்சி செய்த மகான்.  1936-1959 தொடர்ந்து 34 ஆண்டுகள் சட்டமன்றத்தில் உரிமைக்குரல் கொடுத்த மாமனிதர்

பல லட்சக்கணக்காக பட்டதாரிகளை உருவாக்கிய பெருமை அண்ணலைச் சாரும். சுவாமி அவர்களின் தியாகத்தையும்,  கல்வி பணியின் சிறப்பையும் கொண்டாடும் விதமாக தமிழ்நாடு அரசு,  சுவாமி சகஜானந்தர் அவர்களின் பிறந்தநாளை அரசு விழாவாக மார்ச்-23ஆம் நாள் 2020 இல் தமிழக அரசு விடுமுறை அறிவித்தமை குறிப்பிடத்தக்கது.

## மேற்கோள்கள்

## வெளி இணைப்புகள்

*  ஒரு தாழ்த்தப்பட்ட இந்துவின் இந்துத்துவக் குரல்

பகுப்பு:1890 பிறப்புகள்
பகுப்பு:1959 இறப்புகள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
கலிக்கநாயக்கன்பட்டி

**கலிக்கநாயக்கன்பட்டி** (KALICKKANAICKENPATTI) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி ஊராட்சி ஒன்றியத்தில் இருக்கும் ஒரு வருவாய்க்  கிராமம் (ஊர்).  பழனி வருவாய் வட்டத்தின் முப்பத்தொன்றாவது எண் கொண்ட வருவாய் கிராமம் (கிராம எண்:31) ஆகும்.

## அமைவிடம்
பழனியிலிருந்து திண்டுக்கல் செல்லும் மாநில நெடுஞ்சாலையில்  பழனியிலிருந்து  சுமார் 9 கி.மீ.தூரத்திலும், ஆயக்குடி மேற்கு கிராத்திலிருந்து வடக்கில் சுமார் 3 கி.மீ.தூரத்திலும் அமைந்து உள்ளது. கடல் மட்டத்திலிருந்து 443 மீட்டர் உயரத்தில் உள்ளது. 

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, கலிக்கநாயக்கன்பட்டி கிராமத்தில் 346 வீடுகள் உள்ளது. இக்கிராமத்தில் 1312 பேர் வசிக்கின்றார்கள். பாலின விகிதம் 50.27 %. இதில் 658 பேர் ஆண்கள்; 654 பேர் பெண்கள். இக்கிராமத்தில் ஆரம்பப் பள்ளி 1 மட்டும் உள்ளது.

## முக்கிய பயிர்
அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது.

## நிருவாக அமைப்பு
*வருவாய் மாவட்டம்  : திண்டுக்கல்
*வருவாய் கோட்டம்   : பழனி
*வருவாய் வட்டம்     : பழனி
*ஊராட்சி  ஒன்றியம்  : பழனி ஊராட்சி ஒன்றியம்

## கிராமத்தின் தகவல்கள்
*வருவாய் கிராத்தின் மொத்த புலங்கள் (**Number of Survey fields**) : 1 முதல் 183 முடிய
*வருவாய்கிராமத்தின் பரப்பு                                            : 364.24.00 ஹெக்டேர்- (900.05 ஏக்கர்)
*வருவாய்கிராமத்தின் நன்செய் நிலம்                                   :
*வருவாய்கிராமத்தின் புன்செய் நிலம்                                   :
*வருவாய்கிராமத்தின் புறம்போக்கு நிலம்                               :
*குக்கிராமங்களின் எண்ணிக்கை                                        :

## அடிக்குறிப்பு

பகுப்பு:திண்டுக்கல் மாவட்டத்தில் உள்ள கிராமங்கள்
கால்சியம் புரோமைடு

**கால்சியம் புரோமைடு** *(Calcium bromide)* என்பது  CaBr2 என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். ஐதரோபுரோமிக் அமிலத்தினுடைய கால்சியம் உப்பான இது வெண்மை நிறத்தூளாகக் காணப்படுகிறது. தண்ணீருடன் வினைபுரிந்து இது அறுஐதரேட்டைக் கொடுக்கிறது. துளையிடும் பாய்மமாகப் பயன்படுவதே இச்சேர்மத்தின் முதன்மையான பயன்பாடாகும்.

## தயாரிப்பு, அமைப்பு மற்றும் வினைகள்
கால்சியம் ஆக்சைடு, கால்சியம் கார்பனேட்டு முதலிய சேர்மங்கள் ஐதரோ புரோமிக் அமிலத்துடன் வினைபுரிவதால் கால்சியம் புரோமைடு உருவாகிறது. தனிமநிலை கால்சியத்தை தனிமநிலை புரோமினுடன்
சேர்த்தும் இதைத் தயாரிக்க முடியும். 
எண்முக கால்சியம் மையத்துடன் ஆறு புரோமைடு எதிரயனிகள் பிணைந்துள்ள ரூட்டைல் என்ற கனிமத்தின் வடிவமைப்பை இச்சேர்மம் ஏற்றுள்ளது. இதிலுள்ள புரோமைடு அயனிகள் மற்ற கால்சியம் மையங்களுடனும் இணைப்பை ஏற்படுத்தியிருக்கின்றன.
 
காற்றில் வலிமையாகச் சூடாக்கும்போது கால்சியம் புரோமைடு, கால்சியம் ஆக்சைடு மற்றும் புரோமின் ஆகியனவற்றைத் தருகிறது.

:2 CaBr2 + O2 → 2 CaO + 2 Br2
 
காற்று, இவ்வினையில் புரோமைடை புரோமினாக ஆக்சிசனேற்றம் செய்கிறது.

## பயன்கள்
அடர்ந்த நீர்மக்கரைசலான இச்சேர்மம் துளையிடும் பாய்மமாக பயன்படுத்தப்படுகிறது. மேலும் இது மேலோட்டமான உளவியல் நோய்களுக்கான மருந்து மருத்துவத்திலும், உறை கலவையாகவும், உணவு பாதுகாப்புப் பொருளாகவும் , புகைப்படக்கலை மற்றும் தீத்தடுப்பானாகவும் பயன்படுகிறது.

## மேற்கோள்கள்

## வெளி இணைப்புகள்
* Calcium bromide at WebElements
* MSDS 

பகுப்பு:கால்சியம் சேர்மங்கள்
பகுப்பு:புரோமைடுகள்
பகுப்பு:கார மண் உலோக ஆலைடுகள்
தமிழ் மொழி பெயர்ப்பாளர்கள் சங்கம்

**தமிழ் மொழி பெயர்ப்பாளர்கள் சங்கம்** என்பது "மொழிபெயர்ப்பாளர்களுடைய பணி, பங்களிப்பு குறித்த விழிப்புணர்வைப் பரவலாக்குதல்", மொழிபெயர்ப்பாளர்களின் நலன்களைப் பேணுதல் முதலிய நோக்கங்களோடு தமிழ்நாட்டில் உருவாக்கப்பட்ட ஒர் அமைப்பு ஆகும்.  இது 2004/2005 காலப் பகுதியில் நிறுவப்பட்டு, தொடர்ந்து இயங்கி வருகின்றது.  மொழிபெயர்ப்பியல் பற்றிய நூல்களை வெளியிடல், மொழிபெயர்ப்பு, நூற்பட்டியல்களை உருவாக்கல், பயிலரங்குகளை நடத்தல், தமிழின் மூத்த மொழிபெயர்ப்பாளர்களைக் கௌரவித்தல் ஆகிய இதன் செயற்பாடுகளில் அடங்கும்.  

இந்த அமைப்பில் கோச்சடை, ஆர்.சிவகுமார், மயிலை பாலு, அமரந்த்தா, தியாகு உட்பட்ட மொழிபெயர்ப்பாளர்கள் முனைப்பாக அங்கம் வகித்து வந்துள்ளார்கள்.

## மேற்கோள்கள்


பகுப்பு:தமிழ் மொழிபெயர்ப்பாக்க அமைப்புகள்
ஐஓஎஸ் 9

**ஐஓஎஸ் 9** (*iOS 9*) ஆனது ஐஓஎஸ் 8 இன் தொடர்ச்சியாக ஆப்பிள் நிறுவனத்தால் வெளியிடப்பட்ட நகர்பேசி இயங்குதளமாகும். 2015 சூன் 8 அன்று ஆப்பிள் நிறுவனத்தால் ஆப்பிள் மென்பொருள் எழுதும் நிரளாளர்களுக்கான மாநாட்டில் வெளியிடப்பட்டது.  ஐஓஎஸ் 9 ஆனது வெளிப்படையாக பயனர் இடைமுகத்தில் தெரியும் மாற்றங்களை விட மென்கல நீடித்த பாவனை போன்ற உள்ளமைந்த செயற்பாடுகளை மேம்படுத்துதலில் கவனத்தைச் செலுத்தியுள்ளது. 

## சான்றுகள்

## வெளி இணைப்புகள்
*ஐஓஎஸ் எட்டாம் பதிப்பு - ஆப்பிள் நிறுவனம்

பகுப்பு:ஐஓஎஸ் இயங்குதளங்கள்
பகுப்பு:ஐஓஸ்
பரித்துதின் கஞ்ச்சகர்

**குவாஜா பரீத்துதின் மசூத் கஞ்ச்சகர் ** (*Khwaja Farīduddīn Mas'ūd Ganjshakar*, 1173-1266) பஞ்சாபிய  சூபி துறவியும்  முஸ்லிம் சமயவியலாளரும் ஆவார். 
thumb|right|பாக்பத்தானிலுள்ள அசரத் பாபா பரீத் தர்காவின் நுழைவாயிலில்  'பாப் ஜன்னத்'

பரீத்  கஞ்ச் சகர் பஞ்சாபி மொழியின் முதல் கவிஞராக கருதப்படுகின்றார்.  தவிரவும்  பஞ்சாப் பகுதியின் ஐந்து பெருந்துறவியரில் ஒருவராக கருதப்படுகின்றார்.  முஸ்லிம்களாலும்  இந்துக்களாலும் சமமாக மதிக்கப்படும் பாபா பரீத் சீக்கியர்களின் பதினைந்து  *பகத்துகளில்* ஒருவராகவும் கருதப்படுகின்றார். இவரது படைப்புகளிலிருந்து சில பகுதிகள் சீக்கியர்களின் புனித நூலான குரு கிரந்த் சாகிப்பில் இடம் பெற்றுள்ளன. 

இவரது தர்கா தற்போதைய பாக்கித்தானிய பஞ்சாபிலுள்ள  பாக்பத்தானில் உள்ளது.  இது 1267இல் கட்டப்பட்டது. இங்கு ஒவ்வொரு ஆண்டும் இசுலாமிய மாதமான *முகரத்தின்* போது சிறப்பு விழா நடைபெறுகின்றது; பல நாடுகளிலிருந்தும்  அப்போது யாத்திரிகர்கள்  வருகை தருகின்றனர்.

## மேற்சான்றுகள்

பகுப்பு:சூபி அறிஞர்கள்
பகுப்பு:பஞ்சாபி மக்கள்
பகுப்பு:1179 பிறப்புகள்
பகுப்பு:1266 இறப்புகள்
பகுப்பு:பதின்மூன்றாம் நூற்றாண்டு இறப்புகள்
பகுப்பு:1173 பிறப்புகள்
நுகர்விய எதிர்ப்பு

**நுகர்விய எதிர்ப்பு** என்பது நுகர்வியத்தை, தொடர்ச்சியான கொள்முதலை, மீதமான உடைமையாக்கத்தை எதிர்த்த ஒரு சமூக அரசியல் பொருளாதாரக் கருத்தியலும் சமூக இயக்கமும் ஆகும்.  தனி நபர்கள், வணிகங்கள் பொது நலத்தைப் பாதிக்கும் வண்ணம் மேற்கொள்ளும் செயற்பாடுகள் தொடர்பாக, குறிப்பாக சூழல், சமூக ஏற்ற தாழ்வு, அறம் போன்றவற்றை முறையாகக் கருத்தில் கொள்ளாமல் முன்னெடுக்கப்படும் செயற்பாடுகள் தொடர்பாக அக்கறை கொண்டுள்ளது.  அரசியல் தளத்தில், நுகர்விய எதிர்ப்பு, சூழலியம், உலகமயமாதல் எதிர்ப்பு, விலங்கு உரிமைகள் செயற்பாடுகள் ஆகியவற்றுடன் பல முனைகளில் ஒன்றுபடுகின்றது.  நுகர்விய எதிர்ப்பு நுகர்விய மாற்றுக்களையும் முன்வைக்கிறது.

பகுப்பு:நுகர்வு
சர்யாபத்

**சர்யாபத் ** (*Charyapada*)  பௌத்தத்தின் வச்சிரயான மரபுவழி ஆன்மிகப் பாடல்களின் தொகுப்பாகும்.  வங்காள, அசாமிய, மைதிலி, ஒடியா மொழிகளின் முன்னோடியாக 8ஆவது, 12ஆவது நூற்றாண்டுகளுக்கிடையே நிலவிய அபகத்த மொழியில் எழுதப்பட்டவையாகும். இம்மொழிகளில் எழுதப்பட்ட மிகத் தொன்மையான  கவிதைகள் இவையேயாகும். *சர்யாபத்தின்* ஓலைச்சுவடி மூலம் ஒன்றை 20ஆம் நூற்றாண்டில் நேபாள அரச மன்ற நூலகத்திலிருந்து அரபிரசாத் சாத்திரி கண்டெடுத்தார். திபெத்திய பௌத்த சமயவிடங்களிலும்  *சர்யாபத்* பாதுகாக்கப்பட்டு வருகின்றன.

## மேற்சான்றுகள்

பகுப்பு:வங்காள மொழி நூல்கள்
பகுப்பு:பௌத்த மந்திரங்கள்
பின்னவலை

**பின்னவல** இலங்கை கேகாலை மாவட்டத்தில் அமைந்துள்ள ஒரு கிராமமாகும். இது தலைநகர் கொழும்பில் இருந்து 90 கிலோமீட்டர் தூரத்தில் உள்ளது. இங்குள்ள பின்னவலை யானைகள் புகலகம் பெரிதும் அறியப்பட்ட ஒன்று.

## யானைகள் சரணாலயம்

பின்னவலை யானைகள் புகலகம் கேகாலை நகரிலிருந்து வட கிழக்குத் திசையில் அமந்துள்ளது. இது பொதுமக்களின் பார்வைக்கு திறந்துவிடப்படுகின்றது.

## வெளியிணைப்புகள்
* 3 Ways to Get Close to a Sri Lankan Elephant

பகுப்பு:கேகாலை மாவட்டம்
சத்திரம் பேருந்து நிலையம், திருச்சிராப்பள்ளி

**சத்திரம் பேருந்து நிலையம், திருச்சிராப்பள்ளி** *(மெயின் கார்டு கேட் பேருந்து நிலையம்)* என்பது திருச்சிராப்பள்ளியில் உள்ள பேருந்து நிலையங்களில் ஒன்று. மற்றொன்று மத்திய பேருந்து நிலையம். சத்திரம் பேருந்து நிலையம் புனித சூசையப்பர் கல்லூரிக்கு அருகில் சிந்தாமணியில் அமைந்துள்ளது.

## கண்ணோட்டம்
1979 முதல் செயல்பட்டு வரும் இந்த பேருந்து நிலையம் அருகிலுள்ள *சின்னையா பிள்ளை சத்திரம்* என்பதிலிருந்து இதன் பெயரை பெற்றது.  இந்த பேருந்து நிலையத்தை நிர்வகிக்கும் தமிழ்நாடு அரசு போக்குவரத்து துறை, தமிழ்நாடு அரசுப் போக்குவரத்துக் கழகத்தின் பேருந்துகளையும் சிற்றுந்துகளையும் திருச்சிராப்பள்ளி மாவட்டத்தின் வடக்கு, கிழக்கு, மற்றும் மேற்கு பகுதிகளுக்கு இயக்குகிறது.

## சேவைகள்
* திருச்சியின் வடக்கு மற்றும் மேற்கே செல்லும் உள்ளூர் பேருந்துகள் மற்றும் வெளியூர் பேருந்துகள் குறிப்பிட்ட கால இடைவேளையில் இங்கிருந்து இயக்கப்படுகின்றன. 
* சென்னை, கரூர், ஈரோடு, திருப்பூர், கோவை, ஊட்டி, முசிறி, நாமக்கல், சேலம், பாண்டிச்சேரி போன்ற தமிழக பெரும் நகரங்களுக்கு செல்லும் சில பேருந்துகள் மத்திய பேருந்து நிலையத்திலிருந்து சத்திரம் பேருந்து நிலையம் வழியாக பயணிகளை ஏற்றி கொண்டு செல்கின்றன. 
* மேலும் சத்திரம் பேருந்து நிலையத்திலிருந்து குளித்தலை, கரூர், முசிறி, தொட்டியம், காட்டுப்புத்தூர், மோகனூர், வேலூர், தாத்தையங்கார்பேட்டை, புளியஞ்சோலை, துறையூர், தம்மம்பட்டி, ஆத்தூர், வாழப்பாடி, சேலம், பெரம்பலூர், சின்னசேலம், கள்ளக்குறிச்சி, தொழுதூர், லப்பைகுடிக்காடு, லால்குடி, புள்ளம்பாடி, திருவையாறு, தஞ்சாவூர், கல்லக்குடி, கீழப்பழூர், அரியலூர், செந்துறை, பெண்ணாடம், விருத்தாசலம், ஜெயங்கொண்டம், கங்கைகொண்டசோழபுரம், சிதம்பரம், ஆண்டிமடம், ஸ்ரீமுஷ்ணம், பண்ருட்டி, நெய்வேலி, வடலூர், குறிஞ்சிப்பாடி, குள்ளஞ்சாவடி, கடலூர், பாண்டிச்சேரி போன்ற திருச்சிக்கு அருகில் உள்ள நகரங்களுக்கு சத்திரம் பேருந்து நிலையத்தில் இருந்து பேருந்துகள் தினசரி இயக்கப்படுகின்றன. 
* மேலும் பாலக்காடு, பெங்களூர், திருப்பதி, ஐதராபாத்து போன்ற பக்கத்து மாநிலங்களும் தனியார் மற்றும் அரசு பேருந்துகளும் இயக்கப்படுகின்றன.

## இணைப்பு
சத்திரம் பேருந்து நிலையம் தென்மேற்கில் 1.3 கிலோமீட்டர்கள் தொலைவில் உள்ள திருச்சிராப்பள்ளி கோட்டை ரயில் நிலையத்துடனும், தென்கிழக்கில் 1.4 கிலோமீட்டர்கள் தொலைவில் உள்ள திருச்சிராப்பள்ளி டவுன் ரயில் நிலையத்துடனும் இணைக்கப்பட்டுள்ளது.

## ஊடகங்களில்
2013 ஆம் ஆண்டு வெளிவந்த *சத்திரம் பேருந்து நிலையம்* என்ற தமிழ்த்திரைப்படத்தில் இப்பேருந்து நிலையம் காட்சிப்படுத்தப்பட்டது.

## மேலும் பார்க்க
* தமிழ்நாட்டில் போக்குவரத்து

## சான்றுகள்

## இணைப்புகள்

பகுப்பு:தமிழ்நாட்டுப் பேருந்து நிலையங்கள்
மத்திய பேருந்து நிலையம், திருச்சிராப்பள்ளி

**மத்திய பேருந்து நிலையம், திருச்சிராப்பள்ளி** அல்லது **ஏ. எஸ். ஜி. லூர்துசாமி பிள்ளை மத்திய பேருந்து நிலையம்** என்பது திருச்சிராப்பள்ளியில் உள்ள பேருந்து நிலையங்களில் ஒன்றாகும். திருச்சிராப்பள்ளி ஒருங்கிணைந்த பேருந்து நிலையம் பஞ்சப்பூர் மற்றும் சத்திரம் பேருந்து நிலையம் என மொத்தம் மூன்று பேருந்து நிலையங்கள் உள்ளன. இது கண்டோன்மென்ட் அருகில் அமைந்துள்ளது.

## கண்ணோட்டம்
மாநிலத்தின் நடு பகுதியில் அமைந்துள்ள திருச்சிக்கு, இப்பேருந்து நிலையம் ஒரு முக்கியமான போக்குவரத்து புள்ளியாக உள்ளது. இது 4.5 ஏக்கர்களில் அமைந்துள்ளது. இது தமிழ்நாடு அரசு போக்குவரத்து துறையால் நிர்வகிக்கப்படுகிறது. இங்கிருந்து தினந்தோறும் 2,200 பேருந்துகள் இயக்கப்படுகின்றன. அவற்றில் ஒரு லட்சம் பயணிகள் பயன்படுத்துகின்றனர்.

## சேவைகள்

வடக்கு மற்றும் மேற்கே செல்லும் உள்ளூர் பேருந்துகள் மற்றும் வெளியூர் பேருந்துகள் குறிப்பிட்ட கால இடைவேளையில் இங்கிருந்து இயக்கப்படுகின்றன. தமிழ்நாடு அரசு விரைவுப் போக்குவரத்துக் கழகம், கர்நாடக, கேரள அரசு போக்குவரத்துக் கழக பேருந்துகளும், தனியார் பேருந்துகளும் இயக்கப்படுகின்றன.

## இணைப்பு
மத்திய பேருந்து நிலையம் திருச்சிராப்பள்ளி சந்திப்பு தொடருந்து நிலையத்தில் இருந்து 700 மீட்டர்கள் தொலைவிலும், திருச்சிராப்பள்ளி பன்னாட்டு வானூர்தி நிலையத்தில் இருந்து 5.6 கிலோமீட்டர்கள் தொலைவிலும் அமைந்துள்ளது.

## மேலும் காண்க
* தமிழ்நாட்டில் போக்குவரத்து

## சான்றுகள்

## வெளிப்புற இணைப்புகள்
* திருச்சிராப்பள்ளி மாநகராட்சி
* TNSTC Online Ticket Booking
* KSRTC Online Ticket Booking

பகுப்பு:தமிழ்நாட்டுப் பேருந்து நிலையங்கள்
அறுமுகனம்

**அறுமுகனம்** என்பது ஆறு முகங்களைக் கொண்ட ஒரு  தாள இசைக்கருவியாகும்.  இக்கருவி .கைகளால் தட்டி ஒலி எழுப்பும் படியாக வடிவமைக்கப் பட்டது. இது உயர வேறுபாடுகளாலும், இழுத்துக் கட்டப்பட்ட வார் அளவுகளாலும் வேறுபட்ட ஒலிகளை எழுப்பும் தன்மை கொண்டது. இதனை முழக்கும் பொழுது கூடுதல் ஆற்றல் செலவாகும். கையை உயர்த்தி இக்கருவியை இசைக்க வேண்டியிருக்கும். முதலில் ஐந்துமுக வாத்தியங்கள்தான் தமிழகத்தில் அறிமுகமாகி இருந்தன. இது தபேலா வடிவத்திலான 6 வித இசைக்கருவிகள் ஒருங்கிணைந்து, ஆறு விதமான நாதத்தை பரப்பும் வகையில் உருவாக்கப் பட்டது

இக் கருவி டிசம்பர் 28, 2001  இல் புதுவை முதலமைச்சர் ந. அரங்கசாமி முன்னிலையில் அறிமுகப் படுத்தப்பட்டது.  அன்றைய தினமே புதுவை அரசின் இசைக்கருவியாக இது அறிமுகமும் செய்து வைகக்கப் பட்டது. அரசு விழாக்களிலும், இந்தியாவின் பிற மாநிலங்களிலும், அயல்நாடுகளிலும் இக்கருவி வாசிக்கப்பட்டு அனைவரின் பாராட்டையும் பெற்றுள்ளது.

இக்கருவியை ஐந்தரை ஆண்டுகள் செலவழித்து உருவாக்கியவர் கலைமாமணி சு. கோபகுமார்.

## வெளியிணைப்புகள்

## மேற்கோள்கள்

பகுப்பு:தாள இசைக்கருவிகள்
பகுப்பு:தமிழர் இசைக்கருவிகள்
சு. கோபகுமார்

** சு. கோபகுமார்** (பிறப்பு : ஏப்ரல் 1, 1965) இந்தியாவின் தமிழகத்தைச் சேர்ந்த மிருதங்க இசைக் கலைஞர் ஆவார். தமிழகத்தில் இருக்கும் தாள, இலய அறிஞர்களில் குறிப்பிடத்தக்கவர். அறுமுகனம் என்ற ஆறு முகங்களைக் கொண்ட இசைக்கருவியை உருவாக்கியவர். இவரின் பெற்றோர் திருவனந்தபுரம் குளநட சிவராமகிருட்டின சுப்பிரமணிய ஐயர், இராசம்.

## ஆரம்பகால வாழ்க்கை
இவர் ஆரம்பக் கல்வியைத் திருவனந்தபுரத்தில் உள்ள கரமன அரசு உயர்நிலைப் பள்ளியில் படித்தார். வாய்ப்பாட்டைத் தாயாரிடம் கற்றவர்.

## இசை வாழ்க்கை
இவர் மிருதங்கக் கலையை ஆரம்பத்தில் வெங்கட்ராமன், சிசீ இராசப்பா ஆகியோரிடமும், பின்னர் சுவாதி திருநாள் இசைக்கல்லூரியில் கடனாடு வி. கே. கோபி, பாலக்காடு சி. எசு. கிருட்டினமூர்த்தி, பாரசாலா இரவி ஆகியோரிடமும் முறையாகப் பயின்றவர். கானபூசனம், கானப்பிரவீனா ஆகிய பட்டய வகுப்புகளில் மிருதங்கக் கலையை ஏழு ஆண்டுகள் பயின்றவர். இந்திய அரசின் உதவித்தொகையுடன் டி. கே. மூர்த்தியிடம் இரண்டாண்டுகள் குருகுலவாச முறையில்  மிருதங்கக் கலையைப் பயின்றவர். அதன் பின்னர் திலக் மகாராட்டிரா பல்கலைக்கழகத்தில் முதுகலை மிருதங்கம் பயின்றவர்.

## தொழில் வாழ்க்கை
இவர் புதுச்சேரி அரசின் பாரதியார் பல்கலைக்கூடத்தில் செப்டெம்பர் 30, 1988 இல் மிருதங்க விரிவுரையாளராகப் பணியேற்றார். தற்பொழுது துணைப்பேராசிரியராகப் பணியாற்றி வருகிறார். இவர் மிருதங்கம் சார்ந்த பல்வேறு ஆய்வுகளிலும், புதிய கண்டுபிடிப்புகளிலும் ஈடுபட்டு வருகின்றார்.

## விருதுகள்
* கலைமாமணி விருது 2003-2004

## வெளிவந்த நூல்கள்
* அறுமுகனம்

## மேற்கோள்கள்

## வெளியிணைப்புகள்
* இசையறிஞர் கலைமாமணி சு. கோபகுமார்

பகுப்பு:மிருதங்கக் கலைஞர்கள்
பகுப்பு:1965 பிறப்புகள்
பகுப்பு:கருநாடக இசைக் கலைஞர்கள்
பகுப்பு:20 ஆம் நூற்றாண்டுக் கருநாடக இசைக் கலைஞர்கள்
கனிங் சிங்கிள் லேடி

**கனிங் சிங்கிள் லேடி** (*Cunning Single Lady*) என்பது தென் கொரியா நாட்டுத் தொலைக்காட்சி தொடர் ஆகும். இந்த தொடரை செல் டாங்-சன் மற்றும் ஜங் டே-யோன் என்பவர்கள் இயக்கியுள்ளார்கள். இந்த தொடரில் கதாநாயகியாக லீ மின்-ஜுங் மற்றும் கதாநாயகனாக ஜோ சாங்-வூக் நடித்துள்ளனர்.

இந்த தொடர் பெப்ரவரி 27, 2014ஆம் ஆண்டு முதல் ஏப்ரல் 24, 2014ஆம் ஆண்டு வரை தென் கொரியா நாட்டு நேரப்படி புதன் மற்றும் வியாழக்கிழமைகளில் இரவு 21:55 மணிக்கு ஒளிபரப்பாகி 16 அத்தியாயங்களுடன் நிறைவடைந்தது.

## நடிகர்கள்
* லீ மின்-ஜுங்
* ஜோ சாங்-வூக்
* எஸ்சிஓ காங்க்-ஜூன்

## விருதுகள் மற்றும் பரிந்துரைகள்
இந்த தொடர் 2014ஆம் ஆண்டு 6 விருதுகளின் பிரிவில் பரிந்துரை செய்யப்பட்டு 1 விருதை வென்றது. அதை சிறந்த புதிய நடிகருக்கான விருதை நடிகர் எஸ்சிஓ காங்க்-ஜூன் என்பவர் வென்றார்.

## வெளி இணைப்புகள்
*''Cunning Single Lady'' official MBC website
*''Cunning Single Lady'' at MBC Global Media
*

பகுப்பு:முன்குவா ஒலிபரப்பு கார்ப்பரேஷன் தொலைக்காட்சி நிகழ்ச்சிகள்
பகுப்பு:தென் கொரியா நாடகத் தொலைக்காட்சி தொடர்கள்
பகுப்பு:2014 இல் தொடங்கிய தென் கொரிய நாட்டுத் தொலைக்காட்சி நிகழ்ச்சிகள்‎
பகுப்பு:கொரிய மொழித் தொலைக்காட்சி நிகழ்ச்சிகள்
பகுப்பு:தென் கொரிய காதல் நகைச்சுவை தொலைக்காட்சி தொடர்கள்
பகுப்பு:2014 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள்
அனார்க்கலி

**அனார்க்கலி** (பொருள்: மாதுளம்பூ) நாதிரா பேகம் அல்லது சர்புன்னிசா என்ற இயற்பெயருடைய ஒரு அடிமைப் பெண் என்றும் இப்பெண் ஈரானில் பிறந்து பின்னர் லாகூருக்கு வந்ததாகவும் நம்பப் படுகிறது.

இப்பெண் முகலாயப் பேரரசர் அக்பரின் மகனான சலீமைக் காதலித்ததாகவும் இதனால் இவர் உயிரோடு புதைக்கப்பட்டதாகவும் கதைகளில் கூறப்படுகிறது. இவர்களின் காதல் கதையை அடிப்படையாகக் கொண்டு முகல்-இ-அசாம் என்னும் புகழ்பெற்ற திரைப்படம் எடுக்கப்பட்டது.

## மேற்கோள்கள்

பகுப்பு:இந்திய இலக்கியம்
மீத்தேன்டையால்

**மீத்தேன்டையால்** (*methanediol*) என்பது CH2(OH)2 என்ற மூலக்கூற்று வாய்பாடு கொண்ட ஒரு கரிமச் சேர்மமாகும். இது **பார்மால்டிகைடு ஓரைதரேட்டு** (*formaldehyde monohydrate*) அல்லது **மெத்திலீன் கிளைக்கால்** (*methylene glycol*) என்றும் அழைக்கப்படுகிறது. பார்மால்டிகைடை அடுத்து அறியப்படும் எளிமையான கார்போவைதரேட்டுச் சேர்மம் இதுவாகும்.

பார்மால்டிகைடை நீரேற்ற வினைக்கு உட்படுத்தும் போது உடன் விளைபொருளாகத் தோன்றும் மீத்தேன் டையால் தண்ணீரில் மேம்பட்டிருக்கிறது. இங்கு சமநிலை மாறிலியின் மதிப்பு 103 ஆகும். மற்றும் 5 சதவீத எடையளவு பார்மால்டிகைடுள்ள நீர்க்கரைசலில் 80 சதவீத பார்மால்டிகைடு மீத்தேன் டையால் வடிவிலேயே உள்ளது.

இச்சேர்மம் வானியல்வேதியியலுடன் தொடர்பு கொண்ட சேர்மமாக இருக்கிறது..

பிரேசில் நாட்டில் பயன்படும் முடி நிமிர்த்தும் வேதிப்பொருளில் முக்கிய அங்கமாக மீத்தேன் டையால் இருப்பதாக அமெரிக்கா பட்டியலிட்டுள்ளது, பார்மால்டிகைடுடன் இச்சேர்மம் கொண்டுள்ள சமநிலை காரணாமாக உடல்நலத்திற்கு தீங்குண்டாகவும் வாய்ப்புகள் உண்டு.
## மேலும் காண்க
*ஆர்த்தோபார்மிக் அமிலம்
## மேற்கோள்கள்

பகுப்பு:ஐதரேட்டுகள்
பகுப்பு:கார்போவைதரேட்டுகள்
பகுப்பு:டையால்கள்
கல்குதிரை

**கல்குதிரை** ஒரு தமிழ் இலக்கியச் சிற்றிதழ். 1990 ஆம் ஆண்டு முதல் வெளிவருகின்றது. இதன் ஆசிரியர் கோணங்கி. 

கல்குதிரை பருவ இதழாகும். பனிக்காலம், இளவேனிற்காலம், முதுவேனிற்காலம் என பருவங்களுக்கு ஒரு முறை கல்குதிரை இதழ்கள் வெளியாகின்றன. ஜூன் 2015 வரை மொத்தம் 25 கல்குதிரை இதழ்கள் வெளிவந்துள்ளன. சமகால தமிழ் இலக்கியப் படைப்புகளுடன், பிறமொழி இலக்கியப் படைப்புகளின் மொழிபெயர்ப்புகளும் கல்குதிரையில் இடம்பெறுகின்றன. பியோதர் தஸ்தயெவ்ஸ்கி, கபிரியேல் கார்சியா மார்க்கேஸ் போன்ற எழுத்தாளர்களைக் கருப்பொருட்களாகக் கொண்டு கல்குதிரை சிறப்பிதழ்கள் வெளியாகியுள்ளன.

## மேற்கோள்கள்

பகுப்பு:தமிழ்நாட்டுத் தமிழ் இதழ்கள்
கவுசிகா நதி

**கவுசிகா நதி** (*Kowsika river*) கோவை மாவட்டத்தில் குருடி மலை, பொன்னூத்து மலைகளில் ஆரம்பிக்கிறது. கோவை குருடம்பாளையம், நரசிம்மநாயக்கன் பாளையம் பகுதிகளை சார்ந்த தாள மடல் பள்ளம், தன்னாசி பள்ளம், செம்பள்ளம் போன்ற ஓடைகளை தன்னகத்தே இணைத்து, என்.ஜி.ஜி.ஓ.காலனி(அசோகபுரம்) இடிகரை, அத்திப்பாளையம், கோவில்பாளையம் வழியாக வாகராயம்பாளையம், தெக்கலூர், புதுப்பாளையம் சென்று திருப்பூர் மாவட்டம் சுல்தான்பேட்டை அருகில் நொய்யலாற்றில் கலக்கிறது. இந்த ஆற்றின் நீளம் 52 கிலோமீட்டர். இந்த ஆறு பவானி ஆற்றுக்கும் நொய்யல் ஆற்றுக்கும் இடைப்பட்ட பகுதியில் பாய்கிறது.

கவுசிகா நதிக்கரையில் கிடைத்த தொல்லியல் மட்பாண்டங்கள் அண்ணாமலை பல்கலைகழகத்தின் பேராசிரியர் சிவராமகிருஷ்ணனால் ஆய்வு செய்யப்பட்டு சுமார் 2300 ஆண்டுகளுக்கு முற்பட்டது என தெரிவித்து உள்ளார்.

கோயம்புத்தூருக்கு தெற்கே நொய்யல் ஆறும், வடக்கில் பவானி ஆறும் ஓடுகின்றன. இடையில் ஓடும் கவுசிகா நதி குறைவான மழைப் பொழிவாலும், மலைகளில் உண்டாக்கப்பட்ட தடுப்பணைகளாலும் கவுசிகா நீர் வரத்து முற்றிலும் நின்று விட்டது. தமிழகத்தின் மழை குறைந்த இந்த வழித்தட பகுதிகளின் நிலத்தடி மேம்பாடு கவுசிகா நதி சார்ந்தே உள்ளன.இன்று கௌசிகா நதி ஒரு சிறிய நதியாக உள்ளது.

## இவற்றையும் பார்க்க
* தமிழக ஆறுகளின் பட்டியல்
## குறிப்புகளும் மேற்கோள்களும்

## புற இணைப்புகள்
* 
* 
* 
* 
* 
* 
* 

பகுப்பு:கோயம்புத்தூர் மாவட்ட ஆறுகள்
ஒவ்வொன்றாக

**ஒவ்வொன்றாக** (*For each*) என்பது கணினி மொழிக் கோட்பாடுகளில் ஒன்றாகும்.
இந்தக் கட்டளை, நிரலாளர்கள் கொடுத்த பாத்திரத்தின் ஒவ்வொரு மதிப்பிற்கும் 
ஒவ்வொன்றாக இதற்குள் அடங்கிய செயலைச் செய்யும்.

## பைத்தான் மொழி எடுத்துக்காட்டு
பைத்தான் மொழி உதாரனம் கீழே காணலாம்.

```python
# for-each statement
nos = [1, 2, 3, 4, 5, 6]
sum = 0.0
for num in nos:
   sum = sum + num
print "total sum = ",sum
assert sum == (6*7/2.0)
```


## எழில் மொழி எடுத்துக்காட்டு
எழில் நிரலாக்கல் மொழி உதாரனம் கீழே காணலாம்.

```python
# for-each statement
எண்கள் = [1, 2, 3, 4, 5, 6]
மொத்தம் = 0.0
@(எண்கள் இல் இவ்வெண்) ஒவ்வொன்றாக
    மொத்தம் = மொத்தம் + இவ்வெண்	
    பதிப்பி இவ்வெண், மொத்தம்
முடி
பதிப்பி "எண்கள் கூட்டு = ",மொத்தம்
assert( மொத்தம் == (6*7/2.0))
```


## மேலும் பார்க்க

பகுப்பு:கணினியியல்
தட்சிண் கங்கோத்ரி

**தட்சின் கங்கோத்ரி** என்பது அண்டார்டிகா கண்டத்தில் இந்தியாவின் சார்பாக அமைக்கப்பட்ட முதல் ஆய்வு நிலையமாகும். இது தென்துருவத்திலிருந்து 2500 கி. மீ தொலைவில் உள்ளது. இந்த ஆய்வுக்கூடம் இந்தியாவின் மூன்றாவது அண்டார்டிகா பயணத்தின் பொழுது (1983-84) அமைக்கப்பட்டது. இந்த நிலையம் 8 வார காலத்தில் 81 பேர் கொண்ட குழுவால் கட்டப்பட்டது.

இந்திய இராணுவத்தின் உதவியுடன் நடைபெற்ற கட்டுமான பணிகள் ஜனவரி மாத இறுதியில் 1984 ஆம் ஆண்டு நிறைவுபெற்றது. இந்திய குடியரசு தினம் சோவியத் மற்றும் கிழக்கு ஜெர்மனி நாட்டவருடன் இணைந்து கொண்டாடப்பட்டது.

## விவரங்கள்
ஆளில்லா ஆய்வு நிலையமான தட்சிண் கங்கோத்ரி முழுக்க முழுக்க இந்திய தயாரிப்பு பொருட்களை கொண்டு கட்டப்பட்டது. இது சூரிய சக்தியில் இயங்கும் வண்ணம் வடிவமைக்கப்பட்டது. தரவுகளை சேகரித்து கணினியில் தானாக சேமிக்கும்வண்ணம் வடிவமைக்கப்பட்டது. திட்டத்தின் நோக்கப்படி இது ஒரு நிரந்தர ஆய்வு நிலையமாகும்.

இந்த நிலையம் A & B என இரண்டு பகுதிகளாக பிரிக்கப்பட்டிருந்தன. A பகுதி ஜெனரேட்டர் அறை, எரிபொருள் விநியோகம், பட்டறை ஆகியவற்றை கொண்டதாகவும் , B பகுதி ஆய்வுகூடம், ரேடியோ அறை மற்றும் இதர வசதிகளை கொண்டதாகவும் வடிவமைக்கப்பட்டது.

தானியங்கி வெப்ப பதிவு அமைப்பும் இங்கே நிறுவப்பட்டது. இங்கே ரேடியோ கதிர்களை கொண்டு ஆய்வுகளும் நடத்தப்பட்டன. 1984 ஆம் ஆண்டு இரண்டு கிலோமீட்டர்களுக்கு அப்பால் புதிய ஓடு தளத்திற்கான இடம் தேர்வு செய்யப்பட்டது. அதே ஆண்டு பிற்பகுதியில் குன்றுக்கு மேலே சிறு கள ஆய்வகம் அமைக்கப்பட்டது. இதன் நோக்கம் அதிக  அலைவரிசை கொண்ட செயற்கைக்கோள் தொடர்பினை இந்தியாவிற்கு நேரடியாக ஏற்படுத்துவதே ஆகும்.

1985 ஆம் ஆண்டு தானியங்கி புகைப்பட தரவிறக்கம் மற்றும் தரவேற்ற கருவிகள், ரேடியோ மீட்டர் சொண்டே போன்றவை காற்றின் வேகத்தை மற்றும் சூரியனின் வெப்பத்தை அளக்க நிறுவப்பட்டன. இவற்றை கொண்டு காற்றலை மின்சாரம் மற்றும் சூரிய ஒலி மின்சாரம் அமைக்கும் சாத்திய கூறுகள் ஆராயப்பட்டன. மின்மயமாக்கப்பட்ட பனிப் பயண வண்டி பழுதுபார்க்குமிடம் DRDO உதவியுடன் அமைக்கப்பட்டது. இந்திய கடற்படை கம்பியில்லா தொலைதொடர்பு  வசதிகளை செய்து கொடுத்தது.

## விநியோக தளமாக மாற்றல்
1988-89 ஆம் ஆண்டு இந்த நிலையம் பனியில் மூழ்கியது. இதன்காரணமாக இந்த நிலையம் கைவிடப்பட்டு, **மைத்ரி** என்ற புதிய ஆய்வு நிலையம் தட்சின் கங்கோத்ரியை காட்டிலும் மிதமான தட்பவெப்பம் கொண்ட இடத்தில் அமைக்கப்பட்டது. 25 பிப்ரவரி 1990 ஆம் ஆண்டு இந்த நிலையம் முழுவதுமாக கைவிடப்பட்டதாக அறிவிக்கப்பட்டு பின்பு விநியோக நிலையமாக மாற்றப்பட்டது.

## மேற்கோள்கள்


பகுப்பு:ஆய்வுக்கூடங்கள்
பகுப்பு:அண்டார்க்டிக்கா
கிரீன் அரோவ்

**கிரீன் அரோவ்** (**பச்சை அம்பு**) என்பது டீசீ காமிக்ஸ் நிறுவனத்தால் வெளியிடப்பட்ட ஒரு வரைகதை கதைப் புத்தகத்தில் பயன்படுத்தப்பட்ட ஒரு கற்பனை மீநாயகன் கதாபாத்திரம் ஆகும். மோர்ட் வீசிங்கர் உருவாக்கிய இந்த கதாபாத்திரம் ஓவியர் ஜார்ஜ் பாப் உதவியுடன் நவம்பர் 1941 இல் மோர் பன் காமிக்ஸ் #73 இருந்து தோற்றம் பெற்றது. கிரீன் அரோவ்வின் இயற் பெயர் ஆலிவர் குயின். பேட்மேன் போன்று இவரும் பெரும் பணக்காரர்.

கிரீன் அரோவ் ஆரம்பத்தில் வரைகதை புத்தக ஆர்வலர்கள் மத்தியில் நன்கு அறியப்பட்ட கதாபாத்திரம் அல்ல. இவர் பாத்திரம் 1973 இல் அனிமேஷன் தொடரான சூப்பர் பிரண்ட்ஸில் ஒரு அத்தியாயத்தில் தோன்றியது.

## வெளியிணைப்புகள்
*  at the DC Database Project
* Green Arrow's secret origin  at DC Comics.com
* Earth-1 Green Arrow Index 
* Earth-2 Green Arrow Index 
* Index of the Earth-One adventures of Green Arrow
* Green Arrow at Don Markstein's Toonopedia

பகுப்பு:டிசி வரைகதை மீநாயகன்கள்
பகுப்பு:அமெரிக்க மீநாயகன்கள்
பகுப்பு:மீநாயகன் திரைப்பட கதாபாத்திரங்கள்
தி கிரேட்டஸ்ட் லவ்

**தி கிரேட்டஸ்ட் லவ்** (*The Greatest Love*) என்பது தென் கொரியா நாட்டுத் தொலைக்காட்சி தொடர் ஆகும். இந்த தொடரை பார்க் ஹாங்-க்யூன் மற்றும் லீ டாங்-யோன் என்பவர்கள் இயக்கியுள்ளார்கள். இந்த தொடரில் கதாநாயகியாக கோங் ஹ்யோ-ஜின் மற்றும் கதாநாயகனாக சா சேயுங்-வொன் நடித்துள்ளனர். இவர்களுடன் யோன் கயே-சங், யூ இன்-நா உள்ளிட்ட பலர் நடித்துள்ளனர்.

இந்த தொடர் மே 4, 2011ஆம் ஆண்டு முதல் 23 ஜூன் 2011ஆம் ஆண்டு வரை தென் கொரியா நாட்டு நேரப்படி புதன் மற்றும் வியாழக்கிழமைகளில் இரவு 21:55 மணிக்கு ஒளிபரப்பாகி 16 அத்தியாயங்களுடன் நிறைவடைந்தது.

## தமிழில்
இந்த தொடரை தமிழ் மொழியில் கே-தொடர்கள் என்ற பெயரில் மொழி மாற்றம் செய்யப்பட்டு 30 ஜூலை 2014ஆம் ஆண்டு முதல் 1 ஜூலை 2014ஆம் ஆண்டு வரை திங்கள் முதல் வெள்ளி வரை தினமும் இரவு 7 மணிக்கு புதுயுகம் தொலைக்காட்சியில் ஒளிபரப்பானது.

## நடிகர்கள்
* சா சேயுங்-வொன்
* கோங் ஹ்யோ-ஜின்
* யோன் கயே-சங்
* யூ இன்-நா

## விருதுகள் மற்றும் பரிந்துரைகள்
இந்த தொடர் 2011 மற்றும் 2012ஆம் ஆண்டு 26 விருதுகளின் பிரிவில் பரிந்துரை செய்யப்பட்டு 13 விருதுகளை வென்றுள்ளது என்பது குறிப்பிடத்தக்கது.

## சர்வதேச அளவில் ஒளிபரப்பு
*  இந்த தொடர் மே 22, 2012ஆம் ஆண்டு ஜப்பான் மொழியில் மொழிமாற்றம் செய்யப்பட்டு புஜி என்ற தொலைக்காட்சியில் ஒளிப்பரப்பானது. இந்த தொடர் டிவிடி மூலாமாகவும் வெளியானது என்பது குறிப்பிடத்தக்கது.
*  பிலிப்பீன்சு இந்த தொடர் பிப்ரவரி 11 முதல் ஏப்ரல் 25, 2013ஆம் ஆண்டு வரை பிலிப்பீன்சு நாட்டில் தகலாகு என்ற மொழியில் மொழி மாற்றம் செய்யப்பட்டு ஜி.எம்.ஏ நெட்வொர்க் என்ற தொலைக்காட்சியில் ஒளிப்பரப்பானது.
*  மலேசியா  இந்த தொடர் பிலிப்பீன்சு நாட்டில் மாண்டரின் என்ற மொழியில் மொழி மாற்றம் செய்யப்பட்டு மற்றும் மலாய் மொழியில் வசன வரிகள் மூலம் 8டிவி என்ற தொலைக்காட்சியில் ஒளிப்பரப்பானது.
*  தமிழ் நாடு இந்த தொடரை தமிழ் மொழியில் கே-தொடர்கள் என்ற பெயரில் மொழி மாற்றம் செய்யப்பட்டு 30 ஜூலை 2014ஆம் ஆண்டு முதல் 1 ஜூலை 2014ஆம் ஆண்டு வரை முதல் திங்கள் முதல் வெள்ளி வரை தினமும் இரவு 7 மணிக்கு புதுயுகம் தொலைக்காட்சியில் ஒளிபரப்பானது.

## மதிப்பீடுகள்

## மேற்கோள்கள்

## வெளி இணைப்புகள்
* ''Pasta'' official MBC website 
*

பகுப்பு:முன்குவா ஒலிபரப்பு கார்ப்பரேஷன் தொலைக்காட்சி நிகழ்ச்சிகள்‎
பகுப்பு:தென் கொரியா நாடகத் தொலைக்காட்சி தொடர்கள்
பகுப்பு:கொரிய மொழித் தொலைக்காட்சி நிகழ்ச்சிகள்
பகுப்பு:2011 இல் தொடங்கிய தென் கொரிய நாட்டுத் தொலைக்காட்சி நிகழ்ச்சிகள்‎
பகுப்பு:தென் கொரிய காதல் நகைச்சுவை தொலைக்காட்சி தொடர்கள்
பகுப்பு:கொரியன்-தமிழ் மொழிபெயர்ப்பு தொலைக்காட்சி நாடகங்கள்
பகுப்பு:2011 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள்
பகுப்பு:புதுயுகம் தொலைக்காட்சி நாடகங்கள்‎
பெர்சன் ஆப் இன்ட்ரெஸ்ட் (தொலைக்காட்சித் தொடர்)

**பெர்சன் ஆப் இன்ட்ரெஸ்ட்** (**) என்பது அமெரிக்கத் தொடர் நாடக தொலைக்காட்சித் தொடராகும். ஜோனதன் நோலன் என்பவரால் உருவாக்கப்பட்ட இந்தத் தொடர் செப்டம்பர் 22, 2011 முதல் சூன் 21, 2016 வரை சிபிஎஸ் தொலைகாட்சியில் ஒளிபரப்பானது.

ஜான் ரீஸ், ஹரால்ட் பின்ச், டிடக்டிவ் ஜோஸ் கார்டர், டிடக்டிவ் லயனல் பஸ்கோ, சமீன் ஷா, ரூட் மற்றும் பியர் என்கிற நாய் ஆகியோர் இந்நாடகத்தின் முக்கிய கதாபாத்திரங்கள் ஆவர். இதையல்லாது "தி மிஷின்" என்கிற அதி நவீன ஆர்டிபிசியல் இன்டலிஜென்ஸ் ஒன்றும் இத்தொடரில் வரும்.

இத்தொடர் ஐந்து சீசங்கள் வெளிவந்தது. இந்தத் தொடர், முதல் நான்கு சீசன்களுக்கு, சீசனுக்கு 23 அல்லது 22 எபிசோடுகள் கொண்டதாய் இருந்தது. சீசன் ஐந்து, பதிமூன்று எபிசோடுகள் மட்டுமே கொண்டதாய் இருந்தது. .
## விருதுகள்

## மேற்கோள்கள்

## வெளியிணைப்புகள்

* 
* ''Person of Interest''  at TV.com
பகுப்பு:அமெரிக்கத் தொலைக்காட்சித் தொடர்கள்
பகுப்பு:ஆங்கிலத் தொலைக்காட்சித் தொடர்கள்
சமூகவியல் புலங்களின் பட்டியல்

**[[சமூகவியல்]] (குமுகவியல்) புலங்கள்** என்பவை உலகின் மாந்தரினக் கூறுபாடுகளைப் படிக்கும் கல்விப் புலங்களாகும்.  அளவியல் முறைகள், பண்பியல் முறைகள் அடங்கலான அறிவியல் முறையை இவற்றுக்குக் கட்டயமாகப் பயன்படுத்த வேண்டும் எனும் நடைமுறையில்தான் இப்புலங்கள் கலை, மாந்தவாழ்வுப் புலங்களிலிருந்து விலகியுள்ளன எனலாம்.

## முதன்மை சமூகவியல் புலங்கள்
* மானுடவியல் (மாந்தரினவியல்)
* தொல்லியல்
* மக்கள் தொகையியல்
* தொடர்பாடலியல்
* குற்றவியல்
* பண்பாட்டியல்
* பொருளியல்
* கல்வி
* சுற்றுச்சூழலியல்
* வரலாறு
* மாந்தப் புவிப்பரப்பியல்
* பன்னாட்டு உறவுகள்
* இணையம்
* சட்டம்
* மொழியியல்
* ஊடகவியல்
* அரசியல்
* உளவியல்
* சமூக உளவியல்
* சமூகப்பணி
* கல்வி சமூகவியல்

## வெளி இணைப்புகள்
* UC Berkeley Experimental Social Science Laboratory
* On the Social Sciences Critical Essays

பகுப்பு:பட்டியல்கள்
பகுப்பு:சமூகவியல்
இசுட்ரோன்சியம் குளோரேட்டு

**இசுட்ரோன்சியம்  குளோரேட்டு** *(Strontium chlorate)* என்பது Sr(ClO3)2 என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். இச்சேர்மம் வலிமையானதொரு ஆக்சிசனேற்றியாகச் செயல்படுகிறது.

## தயாரிப்பு
இசுட்ரோன்சியம் ஐதராக்சைடு கரைசலை குளிரவைத்து அதனுடன் குளோரினைச் சேர்த்தால் அடுத்ததாக அது இசுட்ரோன்சியம்  குளோரேட்டாக படிகமாகிறது. உலர் இசுட்ரோன்சியம் ஐதராக்சைடு கரைசலில் குளோரின் எந்தவிதமான வினையிலும் ஈடுபடுவதில்லை. ஆனால் இது நீரேறிய இசுட்ரோன்சியம் ஐதராக்சைடை (Sr(OH)2•8H2O) குளோரைடு மற்றும் குளோரேட்டுகளாக மாற்றுகிறது. சிறிதளவு இசுட்ரோன்சியம் ஐப்போகுளோரைட்டும்  இவ்வினையில் உருவாகிறது.

## மேற்கோள்கள்

பகுப்பு:குளோரேட்டுகள்
பகுப்பு:ஆக்சிசனேற்றிகள்
பகுப்பு:இசுட்ரோன்சியம் சேர்மங்கள்
குரும்பாபேட்

**குரும்பாபேட்**, புதுச்சேரி ஒன்றியப் பிரதேசத்தில் இருக்கும் புதுச்சேரி மாவட்டத்தில், தெற்கு வருவாய் கோட்டத்தில் இருக்கும் வில்லியனூர் வட்டத்தில் இருக்கும் ஒரு வருவாய் கிராமமாகும். புதுவை பாரதியார் கிராம வங்கி கிளை இங்கு இருக்கும் மாவட்ட நெடுஞ்சாலை 203-இல் அமைந்துள்ளது. ஆங்கிலோ பிரெஞ்சு நெசவாலை மற்றும் பல தொழிற்சாலைகள் இங்கு அமைந்துள்ளன.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 7412 மக்கள் குரும்பாபேட் வருவாய் கிராமத்தில்  வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். மக்களின் சராசரி கல்வியறிவு 72% ஆகும்

## புவியமைப்பு
இவ்வூரின் அமைவிடம் 11.94° N 79.76°E ஆகும். 

## மேற்கோள்கள்

பகுப்பு:புதுச்சேரி
பகுப்பு:புதுச்சேரியில் உள்ள ஊர்களும் நகரங்களும்
பகுப்பு:புதுச்சேரி மாவட்டத்திலுள்ள ஊர்களும் நகரங்களும்
இந்தியாவிலுள்ள தேசியப் பூங்காக்கள்

இந்தியாவின் தேசியப் பூங்காக்கள் பன்னாட்டு இயற்கைப் பாதுகாப்புச் சங்கம் பிரிவு II-ஐச் சார்ந்த பாதுகாக்கப்பட்ட பகுதி ஆகும். இந்தியாவின் முதல் தேசியப் பூங்கா 1936ல் ஹெய்லி தேசியப் பூங்கா என்ற பெயரில் நிறுவப்பட்டது, தற்பொழுது ஜிம் கார்பெட் தேசியப் பூங்கா என்றறியப்படுகிறது. 1970ல் இந்தியாவில் ஐந்து தேசியப் பூங்காக்கள் மட்டுமே இருந்தன. 1972ல் இந்தியா குறைந்துவரும் வனவிலங்குகளின் இனங்களையும் அதன் வாழ்விடங்களையும் பாதுகாப்பதற்கு வனவிலங்கு பாதுகாப்பு சட்டத்தினையும், புலிகள் பாதுகாப்புத் திட்டத்தினையும் இயற்றியது. 
1980ல், மத்திய அரசாங்கம் வனவிலங்குகள் பாதுகாப்பு சட்டத்தினை மேலும் பலப்படுத்தியது. ஏப்ரல் 2012ல், 112 தேசியப் பூங்காக்கள் உள்ளது.
அனைத்து தேசியப் பூங்காக்களூம் &nbsp; இடத்தினை சூழ்ந்திருக்கிறது, இது இந்தியாவின் மொத்த இடப்பரப்பளவில் 1.21% ஆகும்.

## தேசியப் பூங்காக்களின் பட்டியல்

## சான்றுகள்

* Directory of Wildlife Protected Areas in India 
* ENVIS Centre, WII, Dehradun
* List of Proposed National Parks 

பகுப்பு:இந்திய தேசியப் பூங்காக்கள்
நல்லி - திசை எட்டும் மொழியாக்க இலக்கிய விருதுகள்

**நல்லி - திசை எட்டும் மொழியாக்க இலக்கிய விருதுகள்** என்பது மொழியாக்கப் படைப்பாளிகளைப் பெருமைப்படுத்தி அத்துறையை வளப்படுத்தும் நோக்குடன் 2004 ஆம் ஆண்டு முதல் வழங்கப்படும் தமிழ் மொழிபெயர்ப்பாளர் விருதுகள் ஆகும். இவ்விருதுகள் நல்லி குப்புசாமி செட்டியாரின் புரவலில் குறிஞ்சிவேலன் ஆசிரியராகக் கொண்டு வெளிவரும் *திசை எட்டும்* என்ற காலாண்டிதழ் சார்பாக வழங்கப்படுகின்றன. இந்த விருது பெறுபவர்கள் "ரொக்கப் பரிசுடன் பாராட்டிதழும் பட்டயமும் அளித்து, சிறந்தமுறையில் விழாவெடுத்துச் சிறப்பிக்கப்படுகிறார்கள்".

## விருதுகள்
* தமிழிலிருந்து பிற இந்திய மொழிகளுக்குச் செல்லும் நூல்கள் 
* பிற இந்திய மொழிகளிலிருந்து தமிழுக்கு வரும் நூல்கள் 
* ஆங்கிலப் புனைவிலக்கிய நூலின் தமிழாக்கத்திற்கு 
* ஆங்கிலம் / பிற அயல்மொழிகளிலிருந்து தமிழுக்கு வரும் புனைவு இலக்கியம் அல்லாத நூல்
* வாழ்நாள் சாதனையாளர் விருது
* மாணவர் விருதுகள்

## விருது பெற்றோர்

## மேற்கோள்கள்


பகுப்பு:தமிழ் மொழிபெயர்ப்பு விருதுகள்
திருவிதாங்கூர் ஆமை

**திருவிதாங்கூர் ஆமை** (*Indotestudo travancorica*) 33 சென்டிமீட்டர் நீளம் வரை வளரக்கூடிய பெரிய, காட்டு ஆமை வகை ஆகும். இது 450-850 மீட்டர் உயரத்தில் உள்ள மலைக்காடுகளில் வாழ்கிறது.இதன் முக்கிய உணவு புற்களும் செடிகளும்.  இது மட்டுமன்றி நத்தைகள், பூச்சிகள் போன்றவற்றையும் உண்ணும். மட்டக்குழி தோண்டி அதில் 5 முட்டைகள் வரை இடும். 
* **வட்டார வழக்குகள்**:
** **தமிழ்**: கல் ஆமை, பெரிய ஆமை
** **கன்னடம்**: பெத்த ஆமை, கடு ஆமை
** **மலையாளம்**: சுர்ரல் ஆமை

## மேற்கோள்கள்

பகுப்பு:இந்திய ஊர்வன
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
ஆலன் ஏல்

**ஆலன் ஃஏல்** (பிறப்பு 1958 மார்ச் 7) ஓர் அமெரிக்க வானியலாளர். வால்வெள்ளி ஃஏல்-பாப் எனும் வால்வெள்ளியைத் தாமசு பாப் அவர்களுடன் இணையாகத் தனித்து கண்டுபிடித்து அதனால் பெயர்பெற்றவர்.

## வாழ்க்கை

ஆலன் ஃஏல் தாச்சிகாவா எனும் ஜப்பான் நாட்டு நகரில் அங்கு அமெரிக்காவுக்காக வான்படையில் பணிபுரிந்தவருக்கு மகனாகப் பிறந்தார். நான்கு மாதங்களுக்குப் பிறகு அவரது தந்தையார் நியூ மெக்சிகோவில் உள்ள அலமகார்டோவுக்குப் புறத்தே இருந்த ஃஆலோமன் வான்படைத்தளத்துக்கு இடமாற்றப்பட்டார். அமெரிக்க வான்படைக் கல்விக்கழகத்தில் 1980இல் பட்டம் பெற்ற இவர், 1976முதல் 1983வரை அமெரிக்க வான்படையில் பணிபுரிந்தார். பிறகு இவர் 1986வரை தாரைச் செலுத்த ஆய்வகத்தில் பணிபுரிந்துள்ளார். அப்போது அவர் பொறியியல் ஒப்பந்தக்காரராக ஆழ் விண்வெளி வலையத்திலும் இருந்துள்ளார். ஓர் ஒப்பந்தக்காரராக வாயேஜர்-2 உட்பட, விண்கலம்சார்ந்த பல திட்டங்களில் வேலை செய்துள்ளார்.

வருணனை (Uranus) வாயேஜர் அடைந்ததும் இவர் தா.செ.ஆ, நிறுவனத்தை விட்டு விலகி [நியூ மெக்சிகோ மாநிலப் பல்கலைக்கழகத்தில் வானியலில் முனைவர் பட்டம் பெறச் சேர்ந்துள்ளார். 1992இல் முனைவர் பட்டத்தைப் பெற்றார். அப்போது வனியலாளருக்கு வேலையே கிடைக்காத்தால் இவர் [தென்மேற்கு விண்வெளி ஆய்வு நிறுவனத்தை நிறுவினார். அது இப்போது புவியெழுச்சி நிறுவனம் என வழங்கப்படுகிறது. ஆலன் ஃஏல் சமூகத்தில் அறிவியல் கல்வி மேம்பட விரும்பியவர். அறிவியலாளருக்கு நல்ல வாய்ப்புகள் அமையவேண்டும் என நாட்டம் கொண்டவர். மேலும் மேம்பட்ட சமூகம் உருவாக ஒவ்வொருவரும் பொறுப்பேற்கவேண்டும் என நினைத்தவர். 200 அளவுக்கும் மேற்பட்ட வால்வெள்ளிகளைக் கண்டபிறகு, 1995 இல் இவர் ஃஏல்-பாப் வால்வெள்ளியைத் தொலைநோக்கிவழி தன் நெடுஞ்சாலைப் பயணத்தின்போது  சகாரிட்டசு விண்மீன்குழுவின் அருகே உள்ள மங்கலான பொருளாகத் தெரிவதைக் கண்ணுற்று இணைக்கண்டுபிடிப்பாளர்ஆகியவர். ஃஏல்-பாப் வால்வெள்ளிதான் 1976இல் கண்ட வெசுட்டு வால்வெள்ளிக்குப் பிறகு 20ஆம் நூற்றாண்டில் பரவலாகப் பலர்பார்த்த மிகப்பொலிவான வால்வெள்ளியாகும். இவருக்கு சச்சாரி, டைலர் எனக் கல்லூரியில் படிக்கும்  இரு பிள்ளைகள் உண்டு. ஆலன் ஏல் இன்றும் நியூ மெக்சிகோ, கிளவுடுகிராஃப்டில் வாழ்கிறார்.

இவர் ஒரு நாத்திகரும் ஐயுறவுவாதியும் ஆவார். மேலும் இணைய நம்பிக்கையிலிகள் மின்னம்பலக்குழுவின் வாரியத் தகைமை உறுப்பினரும் ஆவார்'.

## மேற்கோள்கள்

## வெளி இணைப்புகள்

* Earthrise Institute

பகுப்பு:அமெரிக்க வானியலாளர்கள்
பகுப்பு:ஐயுறவியலாளர்கள்
பகுப்பு:1958 பிறப்புகள்
பகுப்பு:வாழும் மக்கள்
பகுப்பு:வால்வெள்ளி கண்டுபிடிப்பாளர்கள்
பகுப்பு:அமெரிக்க இறைமறுப்பாளர்கள்
இசுட்ரோன்சியம் பெராக்சைடு

**இசுட்ரோன்சியம்  பெராக்சைடு** *(Strontium peroxide)* என்பது SrO2 என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். இச்சேர்ம்ம வெண்மை நிறத்துடன் காணப்படுகிறது.

## பயன்கள்
இசுட்ரோன்சியம் பெராக்சைடு சேர்மம் ஒரு ஆக்சிசனேற்றி மற்றும் வெளுப்பானாகும். மேலும் இதைச் சில விகித அளவுகளில் உபயோகப்படுத்தி வானவெடித் தொழிலில் பயன்படுத்துகின்றனர். வானவெடிகளில் ஒளிர்வு மிக்கச் சிவப்பு வண்ணமாக இது பயனாகிறது. நோய்க்கிருமிகளை அழிக்கும் மருந்தாகவும் போர்க்கருவிகளை கண்டறியும் சுவடுகாட்டியாகவும் இதைப் பயன்படுத்த முடியும்.

## தயாரிப்பு
சூடாக்கப்பட்ட இசுட்ரோன்சியம் ஆக்சைடின் மீது ஆக்சிசனை செலுத்துவதால் இசுட்ரோன்சியம் பெராக்சைடு தயாரிக்க முடியும். பேரியம் பெராக்சைடு தயாரித்தலில் இருந்ததை விட வெப்பம் இங்கு குறைவாக இருந்தபோதிலும்  பேரியம் பெராக்சைடு தயாரிப்பது போலவே இசுட்ரோன்சியம் பெராக்சைடும் , இசுட்ரோன்சியம் ஆக்சைடு மற்றும் ஆக்சிசனாகச் சிதைவடைகிறது. குறைவான வெப்பநிலைகளில் இசுட்ரோன்சியம் பெராக்சைடு தயாரிப்பது கடினம். ஏனெனில், அணுநிலை அளவில் பெராக்சினேற்றத்தை இந்த வெப்பக் குறைவு தடை செய்கிறது

## மேற்கோள்கள்

## இவற்றையும் காண்க
* பேரியம் பெராக்சைடு
* இசுட்ரோன்சியம் ஆக்சைடு

பகுப்பு:இசுட்ரோன்சியம் சேர்மங்கள்
பகுப்பு:பெராக்சைடுகள்
பகுப்பு:ஆக்சிசனேற்றிகள்
பகுப்பு:கிருமி நாசினிகள்
அம்பலம

**அம்பலம** (சிங்களம்: අම්බලම, ஆங்கிலம்:Ambalama) என்பது சிங்கள மொழியில் யாத்திரீகர்களும், வழிப்போக்கர்களும் தங்கி இளைப்பாறுவதற்காக அமைக்கப்பட்ட ஒரு கட்டிடத்தைக் குறிக்கும். இது தமிழ்நாட்டில் காணப்படும் சாலையோரத் தங்கு மடங்களுக்கு ஒப்பானது. இவற்றில் தங்குவதற்குக் கட்டணங்கள் அறவிடப்படுவதில்லை.

## பெயர்
*அம்பலம* என்னும் சிங்களச் சொல் *அம்பலம்* என்னும் தமிழ்ச் சொல்லிலிருந்து பெறப்பட்டது. தமிழில் அம்பலம் என்னும் சொல்லுக்குப் பொது மண்டபம் அல்லது பொது இடம் என்னும் பொருள் உண்டு. இந்தப் பொருளிலேயே *அம்பலம* என்னும் சிங்களச் சொல் உருவாகிச் சாலையோரத் தங்கு மடங்களைக் குறிக்கப் பயன்பட்டுவருகிறது. சிங்களச் சொற்கள் *ம்*, *ன்* போன்ற மெய்யெழுத்துக்களில் முடிவதில்லை. அவ்வாறான சொற்களைக் கடன்வாங்கிச் சிங்களமாக்கும்போது இறுதி மெய்யெழுத்து அகரம் ஏற்கிறது. இதனாலேயே அம்பலம் என்பதன் இறுதி *ம்*, *ம* ஆகி *அம்பலம* ஆனது.

## அமைப்பு
இலங்கையின் சிங்களப் பகுதிகளில் பல பழங்கால *அம்பலம* கட்டிடங்கள் காணப்படுகின்றன. பல *அம்பலம* கட்டிடங்கள் ஒரு மேடைமீது நாட்டப்பட்ட தூண்களின்மீது தாங்கப்பட்ட கூரையைக் கொண்ட  எளிமையான திறந்த அமைப்புக் கொண்டவை. பழைய காலத்து *அம்பலம* கட்டிடங்கள் மரத்தூண்களையும் மரத்தாலான கூரைச் சட்டகங்களையும் கொண்டவை. சில *அம்பலம* கட்டிடங்களின் தளமும் மரத்தாலானவை. கரகககெதர அம்பலம இவ்வாறான கட்டிடத்துக்கு எடுத்துக்காட்டு. எளிமையான கட்டிடங்களாக இருந்தாலும், பழைய *அம்பலம* கட்டிடங்கள் பல சிங்களக் கட்டிடக்கலைப் பாணியைப் பிரதிபலிக்கும் வகையிலான சிறந்த மரவேலைப்பாடுகளுடன் கூடியவை.

## இவற்றையும் பார்க்க
* கடுகண்ணாவை அம்பலம

## மேற்கோள்கள்

## வெளியிணைப்புகள்
* Ambalamas in Sri Lanka (in Sinhala) 

பகுப்பு:இலங்கைக் கட்டிடக்கலை
பகுப்பு:இலங்கைக் கட்டிடங்கள்
முப்பிணைப்பு

வேதியியலில் **முப்பிணைப்பு** அல்லது **மும்மைப் பிணைப்பு** *(Triple bond)* என்பது இரண்டு அணுக்களுக்கு இடையேயான ஒரு வேதிப் பிணைப்பு வகையாகும். வழக்கமாக சகப்பிணைப்பு வகையிலான ஒற்றைப் பிணைப்புகளில் இரண்டு பிணைப்பு எலக்ட்ரான்கள் மட்டுமே பங்கேற்கும். ஆனால், முப்பிணைப்பில் ஆறு பிணைப்பு எலக்ட்ரான்கள் பங்கேற்கின்றன. இரண்டு கார்பன் அணுக்களுக்கிடையே காணப்படும் இத்தகைய முப்பிணைப்பைப் பொதுவாக ஆல்க்கைன்களில் காணமுடியும். இவைகளைத் தவிர சயனைடுகள் மற்றும் சமசயனைடுகள் போன்ற வேதி வினைக்குழுக்கள் இத்தகைய முப்பிணைப்புகளைக் கொண்டுள்ளன. இருநைட்ரசன் மற்றும் கார்பன் ஓராக்சைடு போன்ற ஈரணு மூலக்கூறுகளும் இவ்வகை முப்பிணைப்புகளைக் கொண்டுள்ளன. அடிப்படை வேதி வாய்ப்பாட்டில் இரண்டு அணுக்களுக்கு இடையேயான முப்பிணைப்பை அவற்றின் குறியீடுகளுக்கு இடையில் மூன்று சிறிய இணைகோடுகள் வரைந்து குறிப்பிடுவர்(≡) . முப்பிணைப்பை அடையாளப்படுத்த உதவும் கருவியாக அச்சுக்கலையிலும் இந்தக் குறியீடே பயன்படுகிறது.

முப்பிணைப்புகள் இரட்டைப் பிணைப்பு மற்றும் ஒற்றைப் பிணைப்புகளைவிட வலிமையானவையாகும். குறுகிய பிணைப்பு நீளம் கொண்ட முப்பிணைப்பின் பிணைப்பு வரிசை 3 ஆகும்.

## பிணைப்பு உருவாதல்

இவ்வகையான முப்பிணைப்பை சுற்றுப்பாதை இனக்கலப்பு விளக்குகிறது. உதாரணத்திற்கு அசிட்டிலீனை எடுத்துக் கொண்டால், ஒவ்வொரு கார்பன் அணுவும் இரண்டு sp சுற்றுப் பாதைகள் மற்றும் இரண்டு p சுற்றுப்பாதைகளைப் பெற்றுள்ளன. (1s2 2s2 2px1 2px2) இரண்டு sp சுற்றுப்பாதைகளும் 180 பாகை கோணத்தைக் கொண்டு நேரியலாக x அச்சை நிரப்புகின்றன. (காட்டீசியன் ஆள்கூற்று முறைமைத் திட்டம்).  p சுற்றுப்பாதைகள் y மற்றும் z அச்சுகளுக்கு மேல் நேர்குத்தாக உள்ளன. இரண்டு கார்பன் அணுக்களும் ஒன்றையொன்று அணுகும்போது அவற்றின் sp சுற்றுப்பாதைகள் மேற்பொருந்தி சிக்மா பிணைப்புகளை sp-sp உருவாக்குகின்றன. அதேநேரத்தில் pz சுற்றுப்பாதையும் ஒன்றை ஒன்று அணுகி மேற்பொருந்தி pz-pz பிணைப்பு அதாவது பை பிணைப்பை உருவாக்குகின்றன. இதைப்போலவே அடுத்த இணையான pz சுற்றுப்பாதையும் மேற்பொருந்தி மேலும் ஒரு pz-pz பிணைப்பை உருவாக்குகிறது. இதனால் இறுதியாக ஒரு சிக்மா பிணைப்பும் இரு பை பிணைப்புகளும் உருவாகின்றன.
வளைத்த பிணைப்பு மாதிரியில் மூன்று sp3 மடல்கள் ஒரு பை பிணைப்பின் தேவையில்லாமலேயே முப்பிணைப்பை உருவாக்கிவிடுகின்றன.

## மேற்கோள்கள்

பகுப்பு:வேதிப் பிணைப்பு
கடுகண்ணாவை அம்பலம

**கடுகண்ணாவை அம்பலம** (சிங்களம்:කඩුගන්නාව අම්බලම, ஆங்கிலம்:Kadugannawa Ambalama), கொழும்பிலிருந்து கண்டிக்குச் செல்லும் வழியில் கடுகண்ணாவை என்னும் இடத்தில் அமைந்துள்ள ஒரு வரலாற்று முக்கியத்துவம் கொண்ட சாலையோரத் தங்கு மடம் ஆகும். இது கடுகண்ணாவை வளைவுக்குச் செல்வதற்குச் சற்று முன்னர் உள்ளது. இந்த அம்பலம 18 ஆம் நூற்றாண்டில் கட்டப்பட்டது. ஆங்கிலேயர் ஆட்சிக்காலத்தில்]]) இது கொழும்பிலிருந்து கண்டிக்குக் குதிரையில் செல்பவர்களுக்கும், வணிகர்களுக்கும் பிரபலமான தங்கும் இடமாக இருந்தது. கண்டியக் கட்டிடக்கலைப் பாணியில் அமைந்த இக்கட்டிடம் தொல்லியல் பெறுமானம் கொண்டது. இக்கட்டிடம் தொல்பொருளியல் திணைக்களத்தின் நுட்ப வழிகாட்டலுடன், சுற்றுலா அமைச்சினால் 300,000 இலங்கை ரூபா செலவில் திருத்தப்பட்டது.

## மேற்கோள்கள்

பகுப்பு:இலங்கைக் கட்டிடக்கலை
பகுப்பு:இலங்கையின் தொல்லியற்களங்கள்
ஐரிஸ் (தொலைக்காட்சி தொடர்)

**ஐரிஸ்** (*Iris*) என்பது தென் கொரிய நாட்டுத் தொலைக்காட்சி தொடர் ஆகும். இந்த தொடரை கிம் க்யு-டே மற்றும் யாங் யுன்-ஹோ என்பவர்கள் இயக்கியுள்ளார்கள். இந்த தொடரில் லீ பியுங் ஹுன், கிம் தா-ஹி, யுங் ஜோன்- ஹோ, கிம் சேயுங் வூ, கிம் சோ-யியான், டி.ஓ.பி உள்ளிட்ட பலர் நடித்துள்ளனர்.

இந்த தொடர் 14 அக்டோபர், 2009ஆம் ஆண்டு முதல் 17 டிசம்பர் 2009ஆம் ஆண்டு வரை தென் கொரியா நாட்டு நேரப்படி புதன் மற்றும் வியாழக்கிழமைகளில் இரவு 09:55 மணிக்கு ஒளிபரப்பாகி 20 அத்தியாயங்களுடன் நிறைவடைந்தது.

## தமிழில்
இந்த தொடர் புதுயுகம் தொலைக்காட்சியில் கே-தொடர்கள் என்ற பிரிவின் கீழ் 31 ஜூலை 2014 ஆம் ஆண்டு முதல் 9 செப்டம்பர் 2014 ஆம் ஆண்டு வரை திங்கள் முதல் வெள்ளி வரை இரவு 7 மணிக்கு ஒளிபரப்பானது.

## வெளி இணைப்புகள்
* ''Iris'' official KBS website  
* ''Iris'' official TBS website 
* 

பகுப்பு:கொரியன் ஒலிபரப்பு அமைப்பு தொலைக்காட்சி நிகழ்ச்சிகள்
பகுப்பு:தென் கொரியா நாடகத் தொலைக்காட்சி தொடர்கள்
பகுப்பு:கொரிய மொழித் தொலைக்காட்சி நிகழ்ச்சிகள்
பகுப்பு:2009 இல் தொடங்கிய தென் கொரிய நாட்டுத் தொலைக்காட்சி நிகழ்ச்சிகள்
பகுப்பு:கொரியன்-தமிழ் மொழிபெயர்ப்பு தொலைக்காட்சி நாடகங்கள்
பகுப்பு:தென் கொரிய காதல் தொலைக்காட்சி தொடர்கள்
பகுப்பு:2009 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள்
பகுப்பு:தென் கொரிய அதிரடித் தொலைக்காட்சி தொடர்கள்
பகுப்பு:புதுயுகம் தொலைக்காட்சி நாடகங்கள்
டு த பியூட்டிஃபுல் யூ

**டூ த பியூட்டிஃபுல் யு** (*To the Beautiful You*) என்பது தென் கொரியா நாட்டுத் தொலைக்காட்சி தொடர் ஆகும். இந்த தொடரை ஜான் கி-சங் என்பவர் இயக்கியுள்ளார். இந்த தொடரில் சுள்ளி, சோய் மின்-ஹோ, லீ ஹியுன் வூ உள்ளிட்ட பலர் நடித்துள்ளனர். 

இந்த தொடர் 15 ஆகஸ்ட், 2012ஆம் ஆண்டு முதல் 4 அக்டோபர் 2012ஆம் ஆண்டு வரை தென் கொரியா நாட்டு நேரப்படி புதன் மற்றும் வியாழக்கிழமைகளில் இரவு 09:55 மணிக்கு ஒளிபரப்பாகி 16 அத்தியாயங்களுடன் நிறைவடைந்தது.

## தமிழில்
இந்த தொடரை தமிழ் மொழியில் கே-தொடர்கள் என்ற பெயரில் மொழி மாற்றம் செய்யப்பட்டு 4 மே 2015ஆம் ஆண்டு முதல் 10 
ஜூன் 2015ஆம் ஆண்டு வரை திங்கள் முதல் வெள்ளி வரை தினமும் இரவு 7:30 மணிக்கு புதுயுகம் தொலைக்காட்சியில் ஒளிபரப்பானது.

## நடிகர்கள்
* சுள்ளி
* சோய் மின்-ஹோ
* லீ ஹியுன் வூ


File:141109 설리 롯데시네마 노원점 패션왕 무대인사.jpg|சுள்ளி.
File:Choi Min Ho at a fansign of Skechers on February 2014 04.jpg|சோய் மின்-ஹோ.
File:140120-피-끓는-청춘-vip시사회이현우.jpg|லீ ஹியுன் வூ.


## வெளி இணைப்புகள்
*''To the Beautiful You'' official SBS website 
*
*
*''To the Beautiful You'' official Facebook account

பகுப்பு:சியோல் ஒலிபரப்பு அமைப்பு தொலைக்காட்சி நிகழ்ச்சிகள்
பகுப்பு:தென் கொரியா நாடகத் தொலைக்காட்சி தொடர்கள்
பகுப்பு:கொரிய மொழித் தொலைக்காட்சி நிகழ்ச்சிகள்
பகுப்பு:2012 இல் தொடங்கிய தென் கொரிய நாட்டுத் தொலைக்காட்சி நிகழ்ச்சிகள்
பகுப்பு:கொரியன்-தமிழ் மொழிபெயர்ப்பு தொலைக்காட்சி நாடகங்கள்
பகுப்பு:2012 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள்
பகுப்பு:புதுயுகம் தொலைக்காட்சி நாடகங்கள்‎
பகுப்பு:தென் கொரிய காதல் நகைச்சுவை தொலைக்காட்சி தொடர்கள்
பகுப்பு:விடலைப் பருவ தொலைக்காட்சி தொடர்கள்
அட்சன் ஆறு

**அட்சன் ஆறு** ஐக்கிய அமெரிக்காவின் நியூ யார்க்கின் கிழக்குப் பகுதியின் ஊடாக செல்லும் ஆறு. வடக்கில் இருந்து தெற்கு நோக்கி ஓடும் இவ் ஆற்றின் நீளம் 507 கிலோமீட்டர்கள். அட்லாண்டிக் கடலில் சேரும் இந்த ஆறு ஹென்றி அட்சன் என்னும் ஆங்கில கடலோடியின் பெயராலேயே அழைக்கப்படுகிறது. இந்த ஆறே நியூ ஜெர்சி, நியூ யார்க் மாநிலங்களைப் பிரிக்கிறது.

## உசாத்துணை


பகுப்பு:நியூ யோர்க் மாநில ஆறுகள்
ஆற்று உள்ளான்

**ஆற்று உள்ளான்** (Green sandpiper, *திரிங்கா ஓக்ரோபசு*) ஐரோப்பாவிலும், ஆசியாவிலும் காணப்படும் ஒரு பறவை. கரைப்பறவை வகையைச் சேர்ந்த இப்பறவை வலசை போகும் பழக்கமுடையது. குளிர்காலங்களை இந்தியத் துணைக்கண்டத்திலும், தென்கிழக்காசியாவிலும், ஆப்பிரிக்காவிலும் கழிக்கும். பழுப்பு நிற சிறகுகளில், வெள்ளைப் புள்ளிகளை கொண்டிருக்கும்; மரங்களில் கூடு கட்டி வாழும்.

## வகைப்பாட்டியல்
1758 ஆம் ஆண்டில் சுவீடன் இயற்கையியலாளர் கரோலஸ் லின்னேயஸ் தனது சிஸ்டமா நேச்சுரேயின் பத்தாவது பதிப்பில் *திரிங்கா ஓக்ரோபசு* என்ற பெயரில் இவர் பச்சை ஆற்று உள்ளான் குறித்து விவரித்திருந்தார். திரிங்கா என்பது 1599ஆம் ஆண்டில் ஆல்ட்ரோவாண்டசு என்பவரால் பச்சை உள்ளானுக்கு வழங்கப்பட்ட புதிய இலத்தீன் பெயராகும். சிற்றினப் பெயரான ஓக்ரோபசு பாதம் என பொருள்படும் பண்டைய கிரேக்க ஓக்ரோஸ், "ஓச்சர்" மற்றும் பூசு, ஆகியவற்றிலிருந்து வந்தது. இது ஒற்றைச் சிற்றினமாகும்.  இதன் கீழ் எந்த கிளையினமும் அங்கீகரிக்கப்படவில்லை.

## மேற்கோள்கள்

## வெளி இணைப்புகள்
*

பகுப்பு:உள்ளான்கள்
பகுப்பு:தமிழ்நாட்டுப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:தமிழ்நாட்டில் காணப்படும் பறவைகள்
பகுப்பு:ஐரோவாசியப் பறவைகள்
சின்னக் கொக்கு

**சின்னக் கொக்கு** அல்லது **சிறு வெண் கொக்கு** (*little egret*; *Egretta garzetta*) என்பது கொக்கு இனத்தில் சிறியவகை வெள்ளைக்  கொக்கு ஆகும், இது ஒரு நீர்ப்பறவையாகும்.

## விளக்கம்
இது வெண் கொக்கைவிட சற்று சிறியது. இதன் அலகு எப்போதும் கருப்பாக இருக்கும். விழிபடலம் மஞ்சளாக இருக்கும். வளர்ந்த சிறு வெண் கொக்கு  55–65 செ.மீ (22–26 அங்குலம்) நீளமுடையதாகவும், சிறகு விரிந்த நிலையில் 88–106 செ.மீ (35–42 அங்குலம்) அகலமுடையது. இதன் எடை 350–550 கிராம் ஆகும். இதன் இறகுகள் வெள்ளை நிறமுடையவை. இதன் கால்கள் நீண்டு கறுப்பாவும், விரல்கள் மஞ்சள் தோய்ந்த கருப்பு நிறத்திலும் காணப்படும். உடல் முழுவதும் தூய வெண்மை நிறத்தில் இருக்கும்.

இனப்பெருக்க காலத்தில் உச்சந்த தலையில் கம்பிபோன்ற இரண்டு தூவிகள் சுமார் எட்டு செ.மீ. நீளம் வளர்ந்து பின் நோக்கி தொங்கும். மார்பிலும் முதுகிலும் சிறு வெண்தூவிகள் வளரும். 

## நடத்தை
மாலை அந்திவேளையில் தங்கள் இருப்பிடத்தை நோக்கி கூட்டமாக 'க்வா' 'க்வா' என ஒலி எழுப்பியபடி v வடிவில் பறந்து வரும். பறக்கும்போது தன் கால்களை இணைத்து பின்னால் நீட்டி ஒரே சீராக இறக்கை அடித்துப் பறக்கும்.  அக்டோபர் முதல் ஏப்ரல் வரை இனப்பெருக்கம் செய்கின்றன. மரங்களில் குச்சிகளால் கூடுகட்டி இலைதழைகளால் மெத்தென ஆக்கி முட்டை இடுகின்றன. கூட்டமாகவும், தனித்தும் கூடுகட்டும். 4 முதல் 6 முட்டைகள் வரை இடும். முட்டைகள் நீலங் கலந்த பச்சை நிறத்தில் இருக்கம். முட்டைகளை ஆண், பெண் என இரு கொக்குகளும் அடைகாக்கம். 21 முதல் 25 நாட்களில் குஞ்சிகள் வெளிவரும். குஞ்சுகள் வெள்ளை இறகுகளால் மூடப்பட்டிருக்கும், பெற்றோர்கள் இருவராலும் பராமரிக்கப்பட்டு 40 முதல் 45 நாட்களுக்குப் பிறகு அவை பறந்து செல்கின்றன.

## மேற்கோள்

பகுப்பு:இந்தியப் பறவைகள்
பகுப்பு:கொக்குகள்
பகுப்பு:தீவாய்ப்பு கவலை குறைந்த இனங்கள்
பகுப்பு:ஆப்பிரிக்கப் பறவைகள்
பகுப்பு:தமிழ்நாட்டில் காணப்படும் பறவைகள்
பகுப்பு:நீர்ப் பறவைகள்
பகுப்பு:ஐரோவாசியப் பறவைகள்
பகுப்பு:யப்பானியப் பறவைகள்